**Ministru kabineta rīkojuma projekta “Par apropriācijas pārdali” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par valsts budžetu 2019. gadam” 56. pants, Likuma par budžetu un finanšu vadību 9. panta 13.daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likumu “Par valsts budžetu 2019. gadam” prioritārajam pasākumam “Satversmes tiesas administratīvā bloka stiprināšana” piešķirts finansējums 29 016 *euro* apmērā.Satversmes tiesas šā gada budžetā tika paredzēti līdzekļi prioritāro pasākumu nodrošināšanai, proti, tiesnešu palīgu papildu amata vietām, kā arī administrācijas vadītāja amata vietai.Objektīvu iemeslu dēļ visas šīs amata vietas šobrīd vēl nav aizpildītas, proti, ir aizpildīta viena papildu tiesneša palīga amata vieta, bet divas tiesnešu palīgu amata vietas, kā arī administrācijas vadītāja amata vieta šobrīd ir vakanta un tiks aizpildīta nākamā gada sākumā. Viens no iemesliem amatu vietu neaizpildīšanai ir remontdarbu aizkavēšanās, proti, vēl nav fiziski izveidotas darba vietas vakanto amatu pretendentiem. Savukārt remontdarbus ietekmēja faktors, ka likums “Par valsts budžetu 2019. gadam” tika izsludināts aprīlī, kā rezultātā sākotnējie plāni tika grozīti. Tādējādi ir radusies atlīdzības izdevumu ekonomija.Ņemot vērā Satversmes tiesas darbinieku pieaugušo darba slodzi un Satversmes tiesas darbinieku darba snieguma augstos rezultātus, būtu lietderīga Satversmes tiesas darbinieku prēmēšana. Darbinieku darba slodze pieaug gan Satversmes tiesas ierosināto lietu skaita un sarežģītības dēļ, gan Satversmes tiesas funkciju izpildes intensitātes dēļ. Proti, Satversmes tiesas kā modernas konstitucionālās tiesvedības institūcijas darbs kļūst arvien intensīvāks un pamanāmāks gan Latvijā, gan ārvalstīs. Tāpat paaugstināta darba slodze ir tieši saistīta ar nespēju laikus aizpildīt vakantās amata vietas.Satversmes tiesas darbinieku prēmēšanai būtu nepieciešami papildu līdzekļi no atlīdzības izdevumu ekonomijas **25 680 *euro*** apmērā (tai skaitā valsts sociālās apdrošināšanas obligātās iemaksas 24,09% apmērā). Ir jāņem vērā, ka tādējādi tiek sasniegts mērķis, kādam ir paredzēti līdzekļi prioritāro pasākumu nodrošināšanai, proti, Satversmes tiesas darbības procesu nodrošināšana, sniedzot Satversmes tiesas darbiniekiem pienācīgu atlīdzību par augstas darba slodzes apstākļos paveikto darbu.Satversmes tiesas darbinieku prēmēšanai tiek izmantoti tikai atlīdzības izdevumu ekonomijas līdzekļi, kas ir radušies gada laikā (atvaļinājumi bez darba samaksas saglabāšanas, darba nespējas u.tml.), bet šie līdzekļi nav pietiekami, lai nodrošinātu prēmijas izmaksu tādā apmērā, kā to pieļauj likums.Līdz ar to valsts budžeta programmā 01.00.00 “Tiesa” prognozēta neizpilde prioritārajam pasākumam 2019. gadam “Satversmes tiesas administratīvā bloka stiprināšana” 29 016 *euro* apmērā.Satversmes tiesa piedāvā veikt finanšu līdzekļu pārdali šādam pasākumam: * Satversmes tiesas darbinieku prēmēšanai saskaņā ar “Valsts un pašvaldību institūciju amatpersonu un darbinieku atlīdzības likuma ” 16 panta otrajā daļā noteikto normu.

Likuma “Par valsts budžetu 2019. gadam” 56. pantā noteikts, ka finanšu ministram, veicot apropriāciju pārdales ministrijai vai citai centrālajai valsts iestādei likumā noteiktās apropriācijas ietvaros […], ir tiesības veikt apropriācijas pārdali citiem mērķiem no jaunajām politikas iniciatīvām un citiem prioritārajiem pasākumiem 2017.—2019. gadam, prioritārajiem pasākumiem 2018.—2020. gadam un prioritārajiem pasākumiem 2019. gadam piešķirtā finansējuma, ja ir pieņemts Ministru kabineta lēmums un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali.Saskaņā ar likuma “Par valsts budžetu 2019. gadam” 56. pantā noteikto, lai veiktu finansējuma pārdali starp Satversmes tiesas pasākumiem, nepieciešams Ministru kabineta lēmums.Ņemot vērā minēto, pievienotais Ministru kabineta rīkojuma projekts paredz:* atļaut Satversmes tiesai pārdalīt citiem mērķiem finansējumu no prioritārajam pasākumam 2019. gadam piešķirtā finansējuma;
* finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas nav iebildusi pret apropriācijas pārdali, veikt apropriācijas pārdali.
 |
| 3. | Projekta izstrādē iesaistītās institūcijas | Satversmes tiesa. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē, vai varētu ietekmēt | Satversmes tiesa  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 29 016 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi | 29 016 | 0 | 0 | 0 | 0 | 0 | 0 |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3.Finansiālā ietekme | 0 | 0 | 0 | 0 | 0 | 0 | 0 |
| 3.1.valsts pamatbudžets | 0 | 0 | 0 | 0 | 0 | 0 | 0 |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 | 0  |
| 5.Precizēta finansiālā ietekme | X | 0 | X | 0 |  X | 0 | 0 |
| 5.1.valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu “Par valsts budžetu 2019. gadam” prioritārajam pasākumam “Satversmes tiesas administratīvā bloka stiprināšana” piešķirts finansējums 29 016 *euro* (atlīdzība) apmērā. Prognozēta neizpilde prioritārajam pasākumam 29 016 *euro* (atlīdzība) apmērā. Ietaupījums veidojas, jo līdz šim vēl nav nokomplektēta Administrācijas vadītāja amata vieta. Iemesls tam ir saistīts ar to, ka šobrīd ir izstrādāti, bet vēl nav pieņemti grozījumi Satversmes tiesas likumā, kuri paredzēs administrācijas vadītāja pilnvaru apjomu. Turklāt Satversmes tiesas telpās, kuras paredzētas jaunajām amata vietām, vēl nav pabeigti remontdarbi, jo tika uzsākti vēlāk, nekā plānots tāpēc, ka valsts budžetu 2019. gadam izsludināja tikai aprīlī. Valsts un pašvaldību institūciju amatpersonu un darbinieku atlīdzības likuma 16 panta otrajā daļā ir noteikts, ka amatpersonai (darbiniekam) saskaņā ar ikgadējo darbības un tās rezultātu novērtējumu reizi gadā var izmaksāt prēmiju, kuras apmērs nedrīkst pārsniegt 75 procentus no mēnešalgas. Valsts tiešās pārvaldes iestādēm prēmijas apmēru un izmaksas kārtību nosaka Ministru kabinets, bet citām valsts vai pašvaldības institūcijām — šo institūciju darbību regulējošos normatīvajos aktos noteiktās amatpersonas (institūcijas).Lai nodrošinātu Satversmes tiesas darbinieku prēmēšanu papildu nepieciešamais finansējums **25 680 *euro*** apmērā.Finansējums paredzēts 36 darbinieku prēmēšanai 65% - 75% apmērā no darba algas (t.sk. DDVSAOI) un tam tiks novirzīts prioritārajam pasākumam “Satversmes tiesas administratīvā bloka stiprināšana” piešķirtais finansējums.Rīkojuma projektam nav ietekmes uz kopējiem valsts budžeta izdevumiem. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satversmes tiesa, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

Ministru prezidenta biedra,

tieslietu ministra p.i.,

zemkopības ministrs K.Gerhards

Kalniņš 67830763

inguss.kalnins@satv.tiesa.gov.lv

Rēķis 67036805

maris.rekis@tm.gov.lv